text: Nydambåden genskabes
  12 april 2012 kl. 13.34
  Bådebyggerne i Nydambådens Laug var torsdag i skoven ved Gråsten for at finde egnet træ til spanterne i den kopi af Nydambåden, som de er i gang med at bygge.
  Nydambåden fra 320 efter Kristi blev ofret som krigsbytte i Nydam Mose ved Øster Sottrup ved Sundeved, og næste år er det 150 år siden, den blev udgravet. Den originale båd er i dag udstillet på Gottorp Slot i Slesvig.
  Nydambådens Laug er i gang med at rekonstruere den 23 meter lange og 3,5 meter brede båd i fuld størrelse, men det har ikke været helt enkelt at finde det rigtige egetræ.
  I Gråsten-skovene fandt bådebyggerne tre egetræer med kraftige grene med den rigtige krumning til bådens spalter, der udgør dens skellet.
  Rekonstruktionen af det gamle krigsskib skal være færdig 17. august næste år. Det er årsdagen for fundet af båden. Arbejdet har været i gang siden 2008.
  Nydam Mose var i jernalderen en hellig sø. Den er kendt for sine rige offerfund fra 200-400 tallet.
  